Frú forseti. Ég tek skýrt fram að ég er ekki að blanda mér í þetta til þess að eggja stúdentaráð eða stúdenta sérstaklega til dáða enda held ég að þeir séu alveg fullfærir um það og hafa sýnt það meira annars í snöfurlegri framgöngu sinni gagnvart menntamálaráðherra og lánasjóðnum að það fólk er alveg klárt á sinni vakt að gæta hagsmuna námsmanna rétt eins og það var á sínum tíma, satt best að segja, þegar sá sem hér talar var í stúdentaráði og við stóðum stundum í ýmsum slagsmálum af þessu tagi.